જરા યાદ કરો પૂરબ ઔર પશ્ચિમ ફિલ્મ કે જેમાં પણ મનોજ કુમારના પાત્રનું નામ ભારત જ હતું. પૂરબ ઔર પશ્ચિમ નામ પડતા જ આપણે એક ઝાટકે જ ખ્યાલ આવી શકે છે કે આ ફિલ્મમાં મનોજ કુમારની કલ્પના મુજબ પૂરબ એટલે કે ભારત હતું અને પશ્ચિમ એટલે કે તમામ પશ્ચિમી દેશો. હવે ફિલ્મના કેટલાક દૃશ્યો સાંભરવામાં આવે, તો આપણને ખ્યાલ આવે છે કે મનોજ કુમારે પૂરબ ઔર પશ્ચિમ ફિલ્મમાં પશ્ચિમની સંસ્કૃતિ, પહેરવેશ કે જીવનશૈલી ઉપર કટાક્ષ કરી ભારતને સુસંસ્કૃત, દયાળુ અને કરુણામયી પૂરબ ગણાવ્યુ હતું.